HNK Sloga

**Hrvatski [[fudbal|nogometni klub]] Sloga [[Gornji Vakuf-Uskoplje|Uskoplje]]** je nogometni klub iz Bosne i Hercegovine.

## Povijest kluba
Povijest klupskog nogometa u Uskoplju počela je davne 1946. godine kada su, u rujnu, te godine zaljubljenici ovog sporta Nikola Juričević, Ante Tomić, Ivo Bradić, Stipo Smoljić i drugi, formirali nogometni klub "Slogu". 

Prve dvije godine NK "Sloga" nije nastupala u natjecanjima, igrali su prijateljske utakmice sa momčadima iz susjednih gradova Bugojna, Travnika, Novog Travnika, da bi od 1948. godine sudjelovao u natjecanjima u zeničkom, sarajevskom i lašvanskom podsavezu. Prvi stadion u Uskoplju sagrađen je 1949. godine. 

Zahvaljujući gospodinu Ivi Bradiću, čuvenom uskopaljskom krojaču, koji je već tih godina bio povjerenik NK "Dinama" iz Zagreba, Sloga je od tog poznatog maksimirskog kluba dobila prvu kompletnu garnituru sportske opreme. 

Okosnicu te momčadi, ranih pedesetih godina, činili su **Zvonko i Hrvoje Malinar, Stipo Đikić, Ljubo Smoljić, Zrinko Kovačević, Nikola Juričević, Ivica Smoljić, Sulejman Riđal, Fahrija Hadžiabdić, Tahir Alić**… Ozbiljan rad i entuzijazam donosio je dobre rezultate tako da je "Sloga" postala stabilan ligaš. 

Slobodno se može reći da je NK "Sloga" svoje najblistavije trenutke imala krajem sedamdesetih i početkom osamdesetih godina kada je bila jedna od najboljih momčadi u Regionalnoj ligi Jug, odnosno Centar, nakon što je 1986. godine došlo do reorganizacije natjecanja. 

Dobre sportske rezultate pratio je kvalitetan rad Uprave tako da je 1979. godine završen moderan stadion "Košute" sa svlačionicama, tribinama, atletskom stazom i ostalom neophodnom infrastrukturom koja je omogućavala kvalitetan rad svih selekcija u klubu. 

U to vrijeme omladinska momčad "Sloge" bila je najbolja u zeničkom podsavezu. Omladinci "Sloge" bili su i pobjednici kupa zeničke regije u konkurenciji tadašnjih prvoligaša "Čelika" iz Zenice i "Iskre" iz Bugojna. Trener te odlične omladinske momčadi bio je prof. **David Perić**, a jedan od najboljih igrača bio je **Borislav Posavac**.

## Dres
"Sloga" trenutno igra u plavim dresovima i gaćicama,te bijelim štucnama.

## Navijačka skupina
HNK "Sloga" nema navijačku skupinu. Bilo je riječi o formiranju Red boysa, ali to je ubrzo propalo.

## Igrači i treneri
Novi trener Sloge je prof. Anto Vukadin iz Bugojna.

### Vratari
* Mladen Marinčić
* Markus Jurleta

### Obrambeni igrači
* Ivan Katović
* Jakov Bandić
* Ivan Matišić
* Nikola Miličević
* Kristijan Matišić
* Josip Perić
* Mario Perić

### Vezni igrači
* Ivica Žuljević
* Hrvoje Vuković
* Jurica Grubeša
* Mario Perić 
* Damir Juričić
* Krešimir Puzić

### Napadači
* Vladimir Grubeša **(c)**
* Marin Novaković
* Pero Škoro

## Uspjesi
* Kup Herceg-Bosne: Finale (1), 1997.

## Malonogometni turnir "Uskoplje"
HNK Sloga već jedanaest godina za redom organizira malonogometni turnir "Uskoplje".Ovaj turnir se održava u ustaljenom terminu od 25. srpnja do 14. kolovoza i postao je poznat i priznat i van prostora Kantona središnja Bosna. Na turniru već tradicionalno učestvuju momčadi iz Rame, Bugojna, Jajca, Novog Travnika, a zapažen je i nastup malonogometnih reprezentativaca iz Hrvatske i Srbije. Utakmice svakodnevno prati oko 1000 gledatelja.

Ove godine se na turnir prijavilo rekordnih **26 ekipa** koje su bile podijeljene u **5 skupina** tako da su u 4 skupine razvrstane po **5 momčadi** dok je u skupini D - **6 momčadi**. Turnir se u prvoj fazi igra po skupinama, a najbolje tri plasirane momčadi iz svake skupine idu u osminu finala, s tim što iz skupine D dalje ide i četvrtoplasirana momčad.
Ovogodišnji turnir osvojila je ekipa **Prozor Benz** iz Rame, drugoplasirana ekipa je** Caffe Picasso** iz Uskoplja dok su treće i četvrto mjesto osvojila ekipa **Paloč d.o.o.** i **Geza promet** iz *Rame*.
Najbolji strijelac bio je **Vlado Grubeša** iz ekipe Paloč d.o.o. sa 6 postignutih golova (golovi su se brojali od osmine finala).

Sudionici turnira "Uskoplje" 2007:
* **Benz. crpka Budeš**
* Bistrica
* **Caffe Actros**
* Caffe bar Sokol
* **Caffe Grand/Rum Pak**
* Caffe Jaguar
* **Caffe Mercy**
* **Caffe Nikolino**
* **Caffe Picasso**
* Diskont Kvesići
* Dobrošin
* **FK Semizovac Junajted**
* **Foto video Boro/Caffe Classic**
* **Geza promet**
* **Građevinski obrt Rimac Jajce**
* Južni Potez
* Kristal Vitez
* **Krupa**
* **Paloč d.o.o.**
* POŠK 
* **Prozor benz**
* **Tiskara Humac**
* **Veterani**
* Vilić Polje
* Ždrimci
* **Žuta Greda**
(**podebljane ekipe** su prošle u osminufinala)